Soldier Blue
<s>Soldier Blue () je američki vestern film snimljen 1970. godine u režiji Ralpha Nelsona, koji se smatra jednim od najpoznatijih, ali i najkontroverznijih revizionističkih ostvarenja žanra.</s>

<s>Predstavlja adaptaciju romana Arrow in the Sun T. V. Olsena, koji je, pak, bio inspiriran masakrom na Sand Creeku 1864. godine, jednim od najzloglasnijih događaja Indijanskih ratova.</s><s>Radnja filma se, pak, događa 1877. godine u Teritoriji Colorado kada dvoje mladih - američki vojnik Honus Gant (čiji lik tumači Peter Strauss) i djevojka Cresta Lee (čiji lik tumači Candice Bergen) - sticajem okolnosti prežive masakr od strane grupe Čejena te se nastoje vratiti u civilizaciju, pri čemu, iako između njih dvoje postoji privlačnost, među njima postoje značajajne svjetonazorske razlike, prije svega u odnosu prema Indijancima; za razliku od Honusa, koji je odlučan osvetiti svoje kolege, buntovna Cresta je bila odrasla među Čejenima i prema njima osjeća duboko razumijevanje.</s>

<s>Soldier Blue je nastao pod snažnim uticajem tada aktualnog generacijskog jaza između mladih baby boomera i njihovih roditelja, ali još više vijetnamskog rata prema kojem su mlade antiestablišmentski raspoložene generacije osjećale duboku odbojnost.</s><s>Film je zbog toga shvaćen kao alegorija na suvremena zbivanja, a što je posebno došlo do izražaja u završnoj sceni u kojoj američke trupe masakriraju indijansko pleme ne štedeći pri tome ni ženu ni djecu.</s><s>Ta scena, velikim dijelom inspirirana aktualnom masakrom u My Laiju je izazvala izuzetne kontroverze zbog Nelsonovoj inzistiranja na naturalističkom i maksimalno uznemirujućem prikazu nasilja, zbog kojeg su kao statisti bili angažirani invalidi kako bi se što uvjerljivije prikazale scene rezanja glava, ruku, nogu i ženskih dojki.</s><s>Ta scena u originalnom obliku nikada nije ušla u film, pa je film često bio predmetom rezanja i cenzure, a kasniji su kritičari Nelsona optuživali da je pretjerao, odnosno društvenu i političku angažiranost žrtvovao eksploatacijskim sadržajima.</s>

<s>Uloge 
 Candice Bergen ...</s><s>Kathy Maribel 'Cresta' Lee
 Peter Strauss ...</s><s>Honus Gant
 Donald Pleasence ...</s><s>Isaac Q. Cumber
 John Anderson ...</s><s>Pukovnik Iverson
 Jorge Rivero ...</s><s>Spotted Wolf
 Dana Elcar ...</s><s>Kapetan Battles
 Bob Carraway ...</s><s>Poručnik McNair
 Martin West ...</s><s>Poručnik Spingarn
 James Hampton ...</s><s>Redov Menzies
 Mort Mills ...</s><s>Narednik O'Hearn
 Jorge Russek ...</s><s>Running Fox
 Ralph Nelson (naveden kao Alf Elson) ...</s><s>Agent Long</s>

<s>Izvori</s>

<s>Vanjske veze</s>

<s>Američki filmovi
Vestern-filmovi</s>

